Vandag se sportnuusTony Ferguson teen Justin Gaethje. Foto: Twitter. Ultimate Fighting Championship: Daar was sprake dat Dana White – UFC-grootbaas – ’n private eiland sou aanskaf vir die gevegte, maar UFC249 sal in Florida (VSA) plaasvind. Die aksie sal Sondagoggend vanaf 04:00 op SuperSport uitgesaai word. Die omstrede Khabib Nurmagomedov sou aanvanklik in die hoofgeveg teen Tony Ferguson te siene gewees het, maar die Rus het intussen onttrek. Sy plek word deur Justin Gaethje ingeneem. Die 36-jarige Ferguson is onoorwonne ná 12 gevegte, terwyl Gaethje ewe talentvol is. In sy ses UFC-gevegte het hy vier keer met die Geveg van die Aand-toekenning weggestap. Krieket: Ben Stokes. Foto: (Mike Egerton/PA via AP) Die veglustige Stokes het vroeër gesê dat wedstryde agter geslote deur nie ’n invloed op die kompetisiefaktor tussen spanne sal hê nie. “Die drie leeus van Engeland is steeds op ons bors en daar is ’n wedstryd wat ons wil wen; maak nie saak of ons voor duisende toeskouers of agter geslote deure speel nie. As spelers sal ons enigiets binne ons vermoë doen om weer vir sportaksie op die televisie te sorg; selfs al beteken dit dat daar geen toeskouers by ’n stadion toegelaat word nie,” het Stokes gesê.